Buzerriɛa...). Tisudutin akk anda lemmden s tutlayt-agi-nneɣ lhant, ayen i d-wwint neɣ i d-rnant yelha. Tasdawit, xas ma aɣerbaz n Lezzayer d aɣurru, nettat tezmer ad d-tessufeɣ kra deg unnar n tutlayt d yidles imaziɣen, ladɣa seg wid yebɣan, wid yesɛan tabɣest, sɛan leḥrara ad lemden tutlayt-nsen. Wigini yettban-d lebɣi-nsen ula di tudertnsen n yal ass : ttmeslayen ɣef tutlayt-nsen deg ubrid, deg uzniq, deg uxxam, di Internet... Mačči am kra n tselmadin n tmaziɣt, i walaɣ di internet ttarrant-tt kan i taɛrabt, zuzzurent-d ala tiṣurtin d lḥadit nnabawi, akked wayen i d-ttaddament seg “maǧallat ḥbibti” d wayen i tt-yecban.